CELEX: 
Language: lt
Date: 1238457600000
Title: 2009/211/EB: 2008 m. balandžio 22 d. Europos Parlamento sprendimas dėl Europos rekonstrukcijos agentūros 2006 finansinių metų biudžeto įvykdymo patvirtinimo#2008 m. balandžio 22 d. Europos Parlamento rezoliucija su pastabomis, sudarančiomis neatskiriamą sprendimo dėl Europos rekonstrukcijos agentūros 2006 finansinių metų biudžeto įvykdymo patvirtinimo dalį

31.3.2009   
            
            
               LT
            
            
               Europos Sąjungos oficialusis leidinys
            
            
               L 88/150
            
         2008 m. balandžio 22 d.
   
      EUROPOS PARLAMENTO SPRENDIMAS
   
   dėl Europos rekonstrukcijos agentūros 2006 finansinių metų biudžeto įvykdymo patvirtinimo
   (2009/211/EB)
   EUROPOS PARLAMENTAS,
   atsižvelgdamas į Europos rekonstrukcijos agentūros 2006 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos rekonstrukcijos agentūros 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros įsteigimo (4), ir ypač į jo 8 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Užsienio reikalų komiteto nuomonę (A6–0112/2008),
   
               1.
            
            
               suteikia patvirtinimą Europos rekonstrukcijos agentūros direktoriui, kad Agentūros 2006 finansinių metų biudžeto įvykdytas;
            
         
               2.
            
            
               išdėsto savo pastabas toliau pateikiamoje rezoliucijoje;
            
         
               3.
            
            
               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos rekonstrukcijos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).
            
         
      
         
            Pirmininkas
         
         Hans-Gert PÖTTERING
         
      
      
         
            Generalinis sekretorius
         
         Harald RØMER
         
      
   
   
      (1)  OL C 261, 2007 10 31, p. 13.
   
      (2)  OL C 309, 2007 12 19, p. 40.
   
      (3)  OL L 248, 2002 9 16, p. 1.
   
      (4)  OL L 306, 2000 12 7, p. 7.
   
      (5)  OL L 357, 2002 12 31, p. 72.
   
      2008 m. balandžio 22 d.
      
         EUROPOS PARLAMENTO REZOLIUCIJA
      
      su pastabomis, sudarančiomis neatskiriamą sprendimo dėl Europos rekonstrukcijos agentūros 2006 finansinių metų biudžeto įvykdymo patvirtinimo dalį
      EUROPOS PARLAMENTAS,
      atsižvelgdamas į Europos rekonstrukcijos agentūros 2006 finansinių metų galutines metines ataskaitas (1),
      atsižvelgdamas į Audito Rūmų ataskaitą dėl Europos rekonstrukcijos agentūros 2006 finansinių metų galutinių metinių ataskaitų kartu su Agentūros atsakymais (2),
      atsižvelgdamas į Tarybos 2008 m. vasario 12 d. rekomendaciją (5843/2008 – C6-0084/2008),
      atsižvelgdamas į EB sutartį, ypač į jos 276 straipsnį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
      atsižvelgdamas į 2000 m. gruodžio 5 d. Tarybos reglamentą (EB) Nr. 2667/2000 dėl Europos rekonstrukcijos agentūros įsteigimo (4), ir ypač į jo 8 straipsnį,
      atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
      atsižvelgdamas į Darbo tvarkos taisyklių 71 straipsnį ir V priedą,
      atsižvelgdamas į Biudžeto kontrolės komiteto pranešimą ir Užsienio reikalų komiteto nuomonę (A6–0112/2008),
      
                  A.
               
               
                  kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,
               
            
                  B.
               
               
                  kadangi Parlamentas 2007 m. balandžio 24 d. Europos rekonstrukcijos agentūros direktoriui suteikė patvirtinimą, kad Agentūros 2005 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,:
                  
                              —
                           
                           
                              džiaugėsi tuo, kad Audito Rūmams 2003 ir 2004 m. metinėse ataskaitose pateikus pastabų, Agentūra ėmėsi priemonių sutarčių skyrimo tvarkai patobulinti, ir tai padėjo padidinti skaidrumą įvairiose srityse,
                           
                        
                              —
                           
                           
                              pažymėjo, kad Audito Rūmai 2004 m. ataskaitoje apžvelgdami Jungtinių Tautų laikinosios administracijos misijai Kosove (UNMIK) patikėtas operacijas, nustatė, kad Agentūra atliko mokėjimus nevykdydama reikiamos finansų kontrolės ir susidūrė su rimtais sunkumais užbaigdama sandorius, daugiausia dėl to, kad nebuvo tinkamų projektų ataskaitų bei reikiamų išlaidas patvirtinančių dokumentų,
                           
                        
             
      Bendrosios dalys, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą
      
                  1.
               
               
                  pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (CEPOL) 5 milijonų EUR biudžetas – mažiausias);
               
            
                  2.
               
               
                  atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);
               
            
                  3.
               
               
                  atkreipia dėmesį į tai, kad, kiek tai susiję su Parlamentu, agentūrų, kurioms taikoma biudžeto įvykdymo patvirtinimo procedūra, skaičius padidėjo, pvz., 2000 finansiniais metais jų buvo 8, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, o 2006 m. jau buvo 20 reguliavimo agentūrų ir 2 vykdomosios agentūros (neįskaitant 2 agentūrų, kurias audituoja Audito Rūmai, bet kurioms taikoma vidinė biudžeto įvykdymo patvirtinimo procedūra);
               
            
                  4.
               
               
                  todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;
               
            Esminiai klausimai
      
                  5.
               
               
                  prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;
               
            
                  6.
               
               
                  prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti ateinančių metų tikslai, finansinė programa ir aiškūs veiklos vertinimo rodikliai;
               
            
                  7.
               
               
                  prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;
               
            
                  8.
               
               
                  mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad ilgainiui sumažėtų agentūroms asignuotų įplaukų, taigi sumažėtų administracinių išlaidų;
               
            
                  9.
               
               
                  pažymi, jog didelių sunkumų kelia tai, kad daug agentūrų kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;
               
            
                  10.
               
               
                  reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki realaus lygio, atitinkančio šios agentūros gebėjimą panaudoti ir įgyvendinti biudžetą;
               
            
                  11.
               
               
                  primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;
               
            
                  12.
               
               
                  mano, kad reikia nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su tikraisiais pinigų poreikiais; be to, mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;
               
            
                  13.
               
               
                  yra susirūpinęs, kad daug darbuotojų įdarbinama laikinam darbui tokiu būdu, kad tai galėtų turėti neigiamos įtakos jų darbo kokybei; todėl prašo Komisiją geriau prižiūrėti, kaip agentūros įgyvendina Pareigūnų tarnybos nuostatus;
               
            Duomenų pateikimas
      
                  14.
               
               
                  pažymi, kad agentūros neturi standartinio požiūrio, kaip pateikti savo veiklą atitinkamais finansiniais metais, sąskaitas ir pranešimus apie biudžeto ir finansų valdymą, taip pat į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;
               
            
                  15.
               
               
                  pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;
               
            
                  16.
               
               
                  primena savo 2005 m. balandžio 12 d. rezoliucijos (7) 41 punktą, pagal kurį agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;
               
            
                  17.
               
               
                  prašo Komisiją atitinkamai pakeisti savo galiojančias instrukcijas agentūroms;
               
            
                  18.
               
               
                  taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriami:
                  
                              —
                           
                           
                              plačiajai auditorijai skirta metinė įstaigos veiklos, darbų ir laimėjimų ataskaita,
                           
                        
                              —
                           
                           
                              finansinės ataskaitos ir biudžeto įvykdymo ataskaita,
                           
                        
                              —
                           
                           
                              veiklos ataskaita, analogiška Komisijos generalinių direktorių veiklos pranešimams,
                           
                        
                              —
                           
                           
                              įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;
                           
                        
            Bendros Audito Rūmų pastabos
      
                  19.
               
               
                  pažymi Audito Rūmų pastabą (metinės ataskaitos 10.29 dalis (8), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;
               
            
                  20.
               
               
                  pažymi, kad 2006 m. pabaigoje 14 agentūrų vis dar nebuvo įdiegę ABAC apskaitos sistemos (metinės ataskaitos 10.31 dalies išnaša);
               
            
                  21.
               
               
                  pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos koledžo (CEPOL) ir Europos geležinkelio agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);
               
            Vidaus auditas
      
                  22.
               
               
                  primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;
               
            
                  23.
               
               
                  atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
                  „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinių reglamento 185 straipsnį, dėl darbuotojų trūkumo“;
               
            
                  24.
               
               
                  tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (VAT) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;
               
            
                  25.
               
               
                  atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti VAT pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar VAT turimų personalo išteklių pakaks visų minėtųjų įstaigų metiniam auditui atlikti ateinančiais metais;
               
            
                  26.
               
               
                  pažymi, kad pagal reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra institucijai, atsakingai už sprendimą dėl biudžeto įvykdymo, ir Komisijai siunčia savo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir dėl tų rekomendacijų atliktus veiksmus; prašo agentūras nurodyti, ar tai daroma, ir jei taip, kaip;
               
            
                  27.
               
               
                  atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;
               
            Agentūrų įvertinimas
      
                  28.
               
               
                  primena bendrą Parlamento, Tarybos ir Komisijos pareiškimą (9), dėl kurio buvo suderėta per derinimą prieš ECOFIN biudžeto klausimų Tarybos 2007 m. liepos 13 d. posėdį ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;
               
            Drausminės procedūros
      
                  29.
               
               
                  pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;
               
            Tarpinstitucinio susitarimo projektas
      
                  30.
               
               
                  primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), kuriuo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007)274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant priimti pasiūlymą;
               
            
                  31.
               
               
                  taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;
               
            Savo veiklą finansuojančios agentūros
      
                  32.
               
               
                  primena, kad dviejų savo veiklą finansuojančių agentūrų atžvilgiu apie biudžeto įvykdymą direktoriui patvirtina administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:
                  
                              —
                           
                           
                              Vidaus rinkos derinimo tarnyba pinigais ir pinigų ekvivalentais – 281 milijonas EUR (10),
                           
                        
                              —
                           
                           
                              Bendrijos augalų veislių tarnyba pinigais ir pinigų ekvivalentais: 18 milijonų EUR (11);
                           
                        
            Specialiosios pastabos
      
                  33.
               
               
                  džiaugiasi puikiu Agentūros indėliu plėtojant ir stiprinant regiono stabilumą per įvairias jos programas bei tinkamu Bendrijos paramos rekonstrukcijai, plėtrai ir stabilizavimui (CARDS) programos valdymu;
               
            
                  34.
               
               
                  mano, kad Agentūra savo darbu akivaizdžiai prisidėjo prie regiono plėtros ir kad jos įgaliojimai įgyvendinti patenkinamai; pažymi, kad nuspręsta uždaryti Agentūrą 2008 m. siekiant Serbijai, Kosovui, Juodkalnijai ir Buvusiajai Jugoslavijos Respublikai Makedonijai skiriamos paramos valdymą patikėti Komisijos delegacijoms tose šalyse; primygtinai reikalauja, kad sukauptos žinios ir patirtis būtų perduotos atitinkamoms Komisijos delegacijoms, taip pat sudarant galimybes vėl įdarbinti Agentūros darbuotojus, kad jie valdytų atitinkamas programas tose delegacijose;
               
            
                  35.
               
               
                  atsižvelgdamas į tai, dar kartą prašo, kad Komisija reguliariai informuotų Parlamentą apie Agentūros veiklos perdavimą delegacijoms;
               
            
                  36.
               
               
                  sveikina direktorių ir darbuotojus, labai sunkiomis sąlygomis nuveikusius darbą, kuris labai padėjo pagerinti ES įvaizdį ir padėjo jai tapti pastebimesnei;
               
            
                  37.
               
               
                  mano, kad Agentūra turi ne tik sistemų (logistika, IT sistemos ir kt.), būtinų siekiant sparčiai panaudoti dideles paramos sumas regionuose, kuriuose neseniai baigėsi konfliktai, bet ir įrodė, kad turi daug patirties ir išmanymo, kurių reikia atkuriamuoju pokario laikotarpiu;
               
            
                  38.
               
               
                  yra įsitikinęs, kad tuo metu, kai Komisija perima naujos Pasirengimo narystei pagalbos priemonės (PNPP) valdymą, turint mintyje su teisynu susijusias užduotis, kurios siejamos su Balkanais, ji turėtų pagaliau pateikti Tarybai naujus Agentūros, kuri, kaip nuspręsta, turėtų baigti savo darbą Balkanuose iki 2008 m. pabaigos, ir turėtų būti pertvarkyta į tikrą Europos išorės veiksmų agentūrą, įpareigojimus;
               
            
                  39.
               
               
                  mano, kad būtų veiksmingiausia šiai sėkmingai veikiančiai Agentūrai suteikti naujus įgaliojimus siekiant išorės veiksmų srityje atlikti naujas užduotis, kurių negali atlikti Komisijos tarnybos Briuselyje ar Komisijos delegacijos;
               
            
                  40.
               
               
                  mano, kad suteikus šiuos naujus įgaliojimus Agentūra galėtų veiksmingiausiai atlikti savo vaidmenį tose srityse, kuriose negalima panaudoti įprastinės vystymosi pagalbos; be to, mano, kad tai labai padėtų ES tapti pastebimesnei;
               
            
                  41.
               
               
                  atkreipia dėmesį į 2006 m. ataskaitoje pateikiamą Audito Rūmų pastabą, kad nors biudžeto įvykdymo eiga buvo patenkinama, tačiau būtina atkreipti Agentūros dėmesį į asignavimų, kuriuos dar reikia skirti, nes tam reikės ypatingo programų stebėjimo, ypač turint omenyje, kad Agentūros įgaliojimai baigiasi 2008 m. pabaigoje;
               
            
                  42.
               
               
                  pažymi, kad Audito Rūmai nustatė, kad apskaitos sistema ir vidaus kontrolė pagerėjo palyginus su praėjusiais metais, ypač padėtis pagerėjo dėl lėšų, kurias administruoja išorės padaliniai, taip pat pastebėta pažanga dėl viešųjų pirkimų procedūrų;
               
            
                  43.
               
               
                  primena, kad Agentūra turi vieną didžiausių biudžetų (2006 m. – 271 milijonų EUR), palyginti su kitomis agentūromis, kurioms taikoma biudžeto įvykdymo patvirtinimo procedūra;
               
            
                  44.
               
               
                  tačiau pažymi, kad pagal Agentūros sąskaitas bendra į 2007 m. perkeltų asignavimų suma sudarė 678 milijonus EUR;
               
            
                  45.
               
               
                  ragina Komisiją informuoti Parlamento atsakingą komitetą kaip bus pasielgta su asignavimų likučiu, kuris liks pasibaigus Agentūros įgaliojimams;
               
            
                  46.
               
               
                  pažymi, kad Agentūros direktorius patikinimo pareiškimą pasirašė 2007 m. gegužės 30 dieną;
               
            
                  47.
               
               
                  pažymi, kad 2004 m. pabaigoje Vidaus audito tarnyba penkiose Agentūros darbo vietose atliko atitikties auditą dėl efektyvumo ir veiksmingumo ir, kad per 2006 metus Agentūros vadovybė ėmėsi veiksmų, kuriais buvo sprendžiamos Vidaus audito tarnybos iškeltos problemos;
               
            
                  48.
               
               
                  ragina Komisiją pakeisti Agentūros įgaliojimus, kurie baigiasi 2008 m., ir, kad ši Agentūra taptų atsakinga už tam tikrus ES užsienio politikos veiksmus, ypač tuose regionuose, kurie patyrė krizę.
               
            
         (1)  OL C 261, 2007 10 31, p. 13.
      
         (2)  OL C 309, 2007 12 19, p. 40.
      
         (3)  OL L 248, 2002 9 16, p. 1.
      
         (4)  OL L 306, 2000 12 7, p. 7.
      
         (5)  OL L 357, 2002 12 31, p. 72.
      
         (6)  OL L 187, 2008 7 15, p. 182.
      
         (7)  Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos rekonstrukcijos agentūros biudžeto įvykdymo patvirtinimo jo administracijos direktoriui dalį (OL L 196, 2005 7 27, p. 61).
      
         (8)  OL C 273, 2007 11 15, p. 1.
      
         (9)  Tarybos dokumentas DS 605/1/07 Rev1.
      
         (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).
      
         (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).